./data/phi1017/phi015/phi1017.phi015.perseus-lat2.xml
Tu vero omnia cum amico delibera, sed de ipso prius  Post amicitiam credendum est, ante amicitiam iudicandum  Isti vero praepostero officia permiscent, qui contra praecepta Theophrasti, cum amaverunt, iudicant, et non amant, cum iudicaverunt  Diu cogita, an tibi in amicitiam aliquis recipiendus sit  Cum placuerit fieri, toto illum pectore admitte; tam audaciter cum illo loquere quam tecum